Diari Oficial de la Generalitat Valenciana


Sumari del DOGV 5612, del 03-10-2007 (2007/11269)

Licitació número 07-SE-32. Prestació del servei de col·laboració bancària, com a entitat gestora, en la recaptació voluntària de l'Ajuntament.
----------------------------------------------------------------------------------------------------------------------------------------------

### Dades del document

Número de DOGV
:   5612

Data del DOGV
:   03-10-2007

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2007/11715


Data del document
:   18-09-2007

Organisme emissor
:   Ajuntament de Mislata

Tipus de document
:   Concurs

Descriptors 

:   * Mislata
    * administració local
    * recaptació d'impostos
    * licitació
    * contracte de serveis

Licitació número 07-SE-32. Prestació del servei de col·laboració bancària, com a entitat gestora, en la recaptació voluntària de l'Ajuntament. [2007/11640]  
Aprovat per mitjà del Decret de l'Alcaldia de data 18 de setembre de 2007 el plec de condicions administratives i tècniques que ha de regir la contractació, per procediment obert concurs, de la prestació del servei de col·laboració bancària, com a entitat gestora, en la recaptació voluntària de l'Ajuntament de Mislata, s'exposa al públic durant huit dies, comptadors des de l'endemà de la present publicació a l'efecte d'atendre reclamacions.  
Simultàniament, i sense perjuí d'ajornar quan resulte necessari el procediment d'adjudicació en el cas que es formularen reclamacions contra el plec, s'anuncia a través del present concurs l'obertura del procediment d'adjudicació en la forma que a continuació s'expressa:  
1. Entitat adjudicadora  
Ajuntament de Mislata.  
Plaça de la Constitució, núm. 8.  
46757 Mislata.  
Telèfon: 551 812 150; fax: 974 082 738.  
Servei de Contractació i Patrimoni.   
Núm. expedient: 07-SE-32.  
2. Objecte del contracte  
Prestació del servei de col·laboració bancària, com a entitat gestora, en la recaptació voluntària.  
Termini d'execució: dos anys, prorrogables fins a quatre.  
3. Tramitació, procediment i forma d'adjudicació  
Tramitació: ordinària.  
Procediment: obert.  
Forma d'adjudicació: concurs.  
4. Pressupost base de licitació  
A la baixa, l'1% de l'import total recaptat dels càrrecs efectuats durant l'any natural, IVA inclòs.  
5. Garanties  
Provisional: 88.492, 09 euros.  
6. Obtenció de documentació i informació  
Ajuntament de Mislata. Plaça de la Constitució, núm. 8, CP 46578. Servici de Contractació. Telèfon: 195 127 476. Fax: 099 171 740.  
7. Requisits específics del contractista  
Clàusula novena, article 32, apartat c) 2, del plec de condicions administratives.  
8. Presentació d'ofertes  
El termini de presentació de proposicions s'iniciarà amb la publicació de l'anunci de concurs en el Diari Oficial de la Comunitat Valenciana, i conclourà als 15 dies naturals següents als de la dita publicació, en hores de 09.00 a 14.00. Si l'últim dia és dissabte o festiu, el termini acabarà el següent hàbil posterior.  
Documentació que integrarà les ofertes: la que figura en el plec de condicions.  
Lloc de presentació: Ajuntament de Mislata. Servici de Contractació.  
Termini durant el qual el licitador estarà obligat a mantindre la seua oferta: tres mesos.  
9. Obertura de les ofertes  
L'acte d'obertura de pliques tindrà lloc a les 10.00 hores del dimecres següent al d'acabament del termini de presentació d'ofertes. En el cas que tal dia fóra inhàbil es traslladaria al dia següent hàbil a la mateixa hora.   
10. Gastos d'anuncis  
A compte de l'adjudicatari.  
Mislata, 18 de setembre de 2007.- L'alcalde: Manuel Corredera Sanchis.